# Rodney Graham

Rodney Graham (Abbotsford, 16 de gener de 1949 - Vancouver, 22 d'octubre de 2022) fou un artista contemporani de Vancouver, conegut principalment per les seves obres conceptuals, encara que també fou l'autor d'escrits, música i escultures.

## Biografia

Graham va néixer el 1949 a Abbotsford, una petita localitat de la Colúmbia Britànica canadenca, i es va traslladar el 1964 amb la seva família a Vancouver, ciutat on viu i treballa. Del 1968 al 1971 va estudiar història de l'art i antropologia, així com literatura anglesa i francesa. La seva amistat amb els integrants del cercle de Vancouver, entre els quals hi havia Ken Lum, Jeff Wall i Ian Wallace, i els seus interessos per la literatura, expliquen les seves primeres obres.
Si bé Rodney Graham comparteix el llenguatge minimalista d'autors contemporanis com els que van formar el grup de Vancouver a finals dels seixanta (Ken Lum, Jeff Wall i Ian Wallace), les seves referències culturals centren la seva obra en l'element textual. Hereu de la tradició que arrenca amb Stéphane Mallarmé i Raymond Roussel i que entronca amb l'estructuralisme, Graham entén el text com a productor de significat.
L'intel·lectualisme que impregna les obres de Rodney Graham no li va impedir ser reconegut internacionalment. Amb una estètica freda i amb un llenguatge minimalista, bona part de les seves obres es plantegen com a comentaris visuals a textos i autors que han estat referents en la producció cultural occidental: Georg Büchner, Edgar Allan Poe, Herman Melville, Raymond Roussel i sobretot Sigmund Freud. Les seves obres (llibres, objectes escultòrics, pel·lícules, enregistraments musicals, performances, fotografies i pintures) sovint segueixen una lògica circular o de loop creada a partir de les representacions que alimenten la nostra imatge del món. D'altra banda, com Freud, Graham s'hi va interessar i va explorar la foscor, els somnis i la marginalitat.
Les seves obres es troben en les col·leccions públiques de la Galeria Nacional del Canadà, la Galeria d'Art d'Ontario i la Galeria d'Art de Vancouver.

## Obres destacades

* Recto : portrait de l'artiste. Verso : four push pins / Rodney Graham. Collage/ dibuix/ material gràfic, 2009
* Possible abstractions / Rodney Graham. Collage/ dibuix/ material gràfic, 2010
* Schoolyard tree, Vancouver. Fotografia, 2002
* Montserrat. Fotografia, 1995
* Reading Machine for Lenz. Tridimensional, 1993
* Standard Edition. Tridimensional, 1988

## Exposicions rellevants

* Exposició de Rodney Graham, el Museu d'Art Contemporani de Montreal, 2006
* Documenta de Kassel, 1992
* Biennal de Venècia, 1997
* Galeria Nacional del Jeu de Paume, 2009
* MACBA, Barcelona 2010
* CaixaForum Barcelona, 2011 (col·lectiva)
* Fundació Godia, 2013

## Referències

* 1 2 «Graham, Rodney». Museu d'Art Contemporani de Barcelona. [Consulta: 15 maig 2012].
* 1 2 3 Standard Edition Arxivat 2012-02-14 a Wayback Machine., MACBA
* ↑ Recto : portrait de l'artiste. Verso : four push pins / Rodney Graham Arxivat 2012-02-14 a Wayback Machine., MACBA
* ↑ Possible abstractions / Rodney Graham Arxivat 2012-02-20 a Wayback Machine., MACBA
* ↑ Schoolyard tree, Vancouver Arxivat 2012-02-14 a Wayback Machine., MACBA
* ↑ Montserrat Arxivat 2012-02-14 a Wayback Machine., MACBA
* ↑ Reading Machine for Lenz, MACBA
* ↑ «Presntació per l'exposició de Montréal». Arxivat de l'original el 2011-08-29. [Consulta: 15 agost 2011].
* ↑ L'efecte del cine. Il·lusió, realitat i imatge en moviment. Somni. CaixaForum Barcelona 2011.
* ↑ Ribas Tur, Antoni «La Fundació Godia exposa el bo i millor de la col·lecclió Cal Cego». Ara, 03-12-2013 [Consulta: 9 desembre 2013].